Men hvat elbilum viðvíkar ætlar Sev at tey skulu gera av, nær bilurin verður løddur og tí skal málarin til elbilin kunna teldustýrast av Sev. Tað merkir, at eigarin setir stikkarin í um kvøldið og klokkan sjey um morgunin tryggjar Sev so, at bilurin er løddur, men akkurát nær streymurin fer í hann, ger Sev av, tí tað verður lagað til nýtsluna annars. Í løtuni kostar streymur til vanlig húsarhald 1, 825 krónu fyri hvønn kilowattíma, tá er mvg við. Hákun Djurhuus sigur, at enn er ikki greitt, hvussu stórur avslátturin verður av streymi til hitapumpur og elbilar, men tey hava arbeitt við einum avsláttri upp á eini 37,5–50 oyru fyri hvønn kilowatt tíma, ella onkustaðni ímillum 20 og 27 prosent í heilt rundum tølum.